Folketing
2007-04-25

Og så har vi aftalt, at vi i 2008 skal samle op på det for at se, om pengene svarer til behovet, men jo også for at se, om regelgrundlaget er det rigtige, eller om der er nogle ting i opgaveafgrænsningen, der skal justeres. Så virker det, som om der er et stort pres, og når jeg siger virker, er det, fordi det er det indtryk, jeg får, når jeg lægger øre til den almindelige debat mand og mand imellem og snakker med borgmestre og læser aviser. Det kan ikke dokumenteres endnu, for på de indberetninger, vi har fået til Sundhedsstyrelsen, kan vi endnu ikke aflæse, hvad der er den reelle aktivitet derude – altså hvad der har med ressourcer at gøre, og hvad der hænger sammen med, at man først har skullet lave det organisatoriske set up. Det kan jeg simpelt hen ikke se endnu.